text: Stórur áhugi í Bretlandi fyri fangan og goymslu av CO2
text: #000001
text: Herfyri lat fyrsta útbjóðingin av økjum í undirgrundini til goymslu av veðurlagsgassum upp í Bretlandi. Nú freistin er úti eru komnar 26 umsóknir
text: #000002
text: Tilsamans 19 feløg siga seg vera tilreiðar at fara undir slíkar slóðbrótandi verkætlanir, sum skulu vera við til at røkka málinum um netto-null útlát í 2050. Tey vísa áhuga fyri 13 økjum, sum eru við í loyviútbjóðingini. Hesi eru uttanfyri Aberdeen, Teesside, Liverpool og Lincolnshire. Útbjóðingin lat upp 14. juni.
text: #000003
text: Tað er almenni myndugleikin NSTA, North Sea Transition Authority, sum stendur fyri útbjóðingini og fer nú at hyggja nærri uppá umsóknirnar og verða fyrstu loyvini latin tíðliga í 2023.
text: #000004
text: Tá loyvini verða latin og arbeiðið fer í gongd, kann roknast við, at verkætlaninar at fanga, flyta og goyma CO2 fer at fevna um millum 20 og 30 mió. tons av CO2 um árið eftir 2030. Hetta er tað, sum verður nevnt "carbon capture and storage" (CCS).
text: #000005
text: Henda útbjóðingin er tann fyrsta av tilsamans 100 CO2 goymslum, sum verða mettar neyðugar skal Bretland røkka netto null málinum í 2050.
text: #000006
text: Ein avgerandi partur av hesum er at menna tøkni til endamálið.
text: #000007
text: CCS merkir, at CO2 verður fangað frá verandi ídnaði bæði á landi og á sjógvi og síðani flutt við skipi ella gjøgnum rørleiðingar og síðani goymt í undirgrundini. Roknað verður við at fyrsta goymslan av CO2 kann byrja 4-6 ár eftir, at loyvi er latið.
text: #000008
text: Stjórin í NSTA, Nick Richardson sigur, at tey eru sera væl nøgd við móttøkuna av loyviútbjóðingini, sum vísir, at Bretland nú hevur lagt seg á odda í royndunum at fanga og goyma CO2.
text: #000009
text: -Fangan, flutningur og goymsla av CO2 kann fáa stóran týdning fyri at minka um útlátið av veðurlagsgassum og er henda fyrsta útbjóðing eitt týðandi stig á leiðini.
text: #000010
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000011
text: Fólkatingið vitjar SEV í Húsahaga
text: #000013
text: Helvtin av orkuni frá vindmyllulundum fer til spillis
text: #000015
text: Regin Mittún nýggjur fíggjarstjóri hjá Magn
text: #000016
text: Oljuprísur uppá 100 dollarar í eygsjón
text: #000017
text: Russland sendir oljutangaskip norður um Sibiria
text: #000018
text: Byggja heimsins størstu vindmylnuhøll í Esbjerg
text: #000019
text: Bera ótta fyri nýggjum grønum brennievnum
text: #000020